CELEX: 22012D0741
Language: bg
Date: 2012-06-27 00:00:00
Title: 2012/741/ЕС: Решение № 1/2012 на Комитета на ЕС и Корея по търговия и устойчиво развитие от 27 юни 2012 година за приемане на правилник за дейността на Форума на гражданското общество съгласно член 13.13 от Споразумението за свободна търговия между Европейския съюз и неговите държави членки, от една страна, и Република Корея, от друга страна

1.12.2012   
            
            
               BG
            
            
               Официален вестник на Европейския съюз
            
            
               L 331/52
            
         РЕШЕНИЕ № 1/2012 НА КОМИТЕТА НА ЕС И КОРЕЯ ПО ТЪРГОВИЯ И УСТОЙЧИВО РАЗВИТИЕ
   от 27 юни 2012 година
   за приемане на правилник за дейността на Форума на гражданското общество съгласно член 13.13 от Споразумението за свободна търговия между Европейския съюз и неговите държави членки, от една страна, и Република Корея, от друга страна
   (2012/741/ЕС)
   КОМИТЕТЪТ ПО ТЪРГОВИЯ И УСТОЙЧИВО РАЗВИТИЕ,
   като взе предвид Споразумението за свободна търговия между Европейския съюз и неговите държави членки, от една страна, и Република Корея, от друга страна, подписано в Брюксел на 6 октомври 2010 г. (наричано по-нататък „Споразумението“), и по-специално член 13.13 от него,
   като има предвид, че:
   
               (1)
            
            
               В член 13.13 от Споразумението е предвидено членовете на Националната(ите) консултативна(и) група(и) от всяка от страните да се срещат в рамките на Форум на гражданското общество.
            
         
               (2)
            
            
               Съставът на Форума на гражданското общество гарантира балансирано представителство на членовете на Националната консултативна група.
            
         
               (3)
            
            
               С решение на Комитета по търговия и устойчиво развитие страните се споразумяват относно работата на Форума на гражданското общество не по-късно от една година от влизането в сила на горепосоченото споразумение,
            
         ПРИЕ НАСТОЯЩОТО РЕШЕНИЕ:
   Член 1
   С настоящото се установява правилникът за дейността на Форума на гражданското общество така, както е изложен в приложението към настоящото решение.
   Член 2
   Настоящото решение влиза в сила в деня на приемането му.
   
      Съставено в Брюксел на 27 юни 2012 година.
      
         
            За Комитета по търговия и устойчиво развитие
         
         
            Съпредседател на Комитета по търговия и устойчиво развитие от страна на Република Корея
         
         Kyungduck AN
         Sanghoon KIM
         
            Съпредседател на Комитета по търговия и устойчиво развитие от страна на Европейския съюз
         
         Peter THOMPSON
      
   
   
      ПРИЛОЖЕНИЕ
      
         ПРАВИЛНИК ЗА ДЕЙНОСТТА НА ФОРУМА НА ГРАЖДАНСКОТО ОБЩЕСТВО
      
      Член 1
      Форумът на гражданското общество е съставен от 12 членове на Националната консултативна група на ЕС и 12 членове на националните консултативни групи на Корея, които са определени от самите национални консултативни групи. Членовете могат да се придружават от съветници. Представителите на Форума на гражданското общество от всяка страна включват поне 3 представители съответно на бизнес организации, синдикати и неправителствени екологични организации.
      Член 2
      Форумът на гражданското общество има по един съпредседател от ЕС и Република Корея. Съпредседателите се избират съответно от Националната консултативна група на ЕС и Националната(ите) консултативна(и) група(и) на Република Корея измежду техните участници във Форума на гражданското общество.
      Съпредседателите изготвят дневния ред на заседанията на Форума на гражданското общество въз основа на исканията от страна на съответните си Национални консултативни групи. Освен това дневният ред винаги ще включва следните точки:
      
                  а)
               
               
                  информиране от страните във връзка с прилагането на главата за търговията и устойчивото развитие;
               
            
                  б)
               
               
                  докладите за консултациите, предприети съгласно член 13.14, и за работата, извършена от експертната група по член 13.15.
               
            Член 3
      Форумът на гражданското общество заседава най-малко веднъж годишно, като заседанията ще се провеждат последователно в Брюксел и Сеул, освен когато страните се договорят за друго. По искане на една от националните консултативни групи може да се проведе извънредно заседание.